Komisijos reglamentas (EB) Nr. 1264/98
1998 m. birželio 17 d.
dėl tam tikrų prekių klasifikavimo Kombinuotojoje nomenklatūroje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos Reglamentu (EB) Nr. 1048/98 [2], ypač į jo 9 straipsnį,
kadangi siekiant užtikrinti vieningą minėto reglamento priede pateiktos kombinuotosios nomenklatūros taikymą, būtina priimti priemones, susijusias su šio reglamento priede nurodytų prekių klasifikavimu;
kadangi Reglamente (EEB) Nr. 2658/87 nustatytos bendrosios kombinuotosios nomenklatūros interpretavimo taisyklės, ir tos taisyklės taip pat taikomos bet kuriai kitai nomenklatūrai, įtvirtintai specialiomis Bendrijos teisės aktų nuostatomis ir kuri visiškai ar iš dalies parengta pagal kombinuotąją nomenklatūrą, arba pagal kurią ji papildomai detalizuojama atsižvelgiant į muitų tarifų ir kitų su prekyba susijusių priemonių taikymo poreikius;
kadangi laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant atitinkamus KN kodus, nurodytus 2 skiltyje, remiantis 3 skiltyje išdėstytais motyvais;
kadangi pripažįstama, kad pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], 12 straipsnio 6 dalį valstybių narių muitinių išduota privalomąja tarifine informacija dėl prekių klasifikavimo kombinuotojoje nomenklatūroje, kuri neatitinka šiuo reglamentu nustatytos tvarkos, turėtojai gali remtis dar tris mėnesius;
kadangi per pirmininko nustatytą laiką Muitinės kodekso komiteto Tarifų ir statistinės nomenklatūros skyrius nepateikė nuomonės apie priede pateiktoje lentelėje nurodytus produktus Nr. 2, 4, 6 ir 7;
kadangi šiame reglamente numatytos priemonės atitinka Muitinės kodekso komiteto Tarifų ir statistinės nomenklatūros skyriaus nuomonę apie produktus Nr. 1, 3 ir 5,
PRIĖMĖ ŠĮ REGLAMENTĄ:
1 straipsnis
Šio reglamento priede pateiktos lentelės 1 skiltyje aprašytos prekės nuo šiol kombinuotojoje nomenklatūroje klasifikuojamos priskiriant atitinkamus minėtos lentelės 2 skiltyje nurodytus KN kodus.
2 straipsnis
Pagal Reglamento (EEB) Nr. 2913/92 12 straipsnio 6 dalį valstybių narių muitinių išduota privalomąja tarifine informacija, kuri neatitinka šiuo reglamentu nustatytos tvarkos dargalima remtis tris mėnesius.
3 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. birželio 17 d.